Απόφαση του Γενικού Δικαστηρίου της 6ης Σεπτεμβρίου 2023 – JS κατά ΕΕΠΔ
(Υπόθεση T-200/21) 1
[Θεσμικό δίκαιο – Προστασία των δεδομένων προσωπικού χαρακτήρα – Κανονισμός (ΕE) 2018/1725 – Απόρριψη της καταγγελίας που υποβλήθηκε στον ΕΕΠΔ σχετικά με τη διατήρηση και την επεξεργασία δεδομένων προσωπικού χαρακτήρα από το ΕΣΕ – Απόρριψη της αίτησης αναθεώρησης – Δικαίωμα διαγραφής – Δικαίωμα εναντίωσης – Δικαίωμα περιορισμού της επεξεργασίας – Άρθρο 26 του ΚΥΚ – Αρχή της χρηστής διοικήσεως]
Γλώσσα διαδικασίας: η αγγλική
Διάδικοι
Προσφεύγων - ενάγων: JS (εκπρόσωποι: L. Levi και A. Champetier, δικηγόροι)
Καθού - εναγόμενος: Ευρωπαίος Επόπτης Προστασίας Δεδομένων (εκπρόσωποι: U. Kallenberger και A. Πούλιου)
Αντικείμενο
Με την προσφυγή-αγωγή του, ο προσφεύγων - ενάγων ζητεί, αφενός, βάσει του άρθρου 263 ΣΛΕΕ, την ακύρωση της απόφασης του Ευρωπαίου Επόπτη Προστασίας Δεδομένων (ΕΕΠΔ) της 18ης Ιανουαρίου 2021, με την οποία απορρίφθηκε η καταγγελία του (στο εξής: πρώτη προσβαλλόμενη απόφαση), και της απόφασης του ΕΕΠΔ της 9ης Μαρτίου 2021, με την οποία απορρίφθηκε η αίτησή του για αναθεώρηση της πρώτης προσβαλλόμενης απόφασης (στο εξής: δεύτερη προσβαλλόμενη απόφαση) (στο εξής, από κοινού: προσβαλλόμενες αποφάσεις), και, αφετέρου, βάσει του άρθρου 268 ΣΛΕΕ, την αποκατάσταση της ζημίας που υπέστη λόγω των προσβαλλόμενων αποφάσεων.
Διατακτικό
Το Γενικό Δικαστήριο αποφασίζει:
1)    Απορρίπτει την προσφυγή - αγωγή.
2)    Καταδικάζει τον JS στα δικαστικά έξοδα.
____________
1 EE C 217 της 7.6.2021.